Yaponiyaning Kagosima prefekturasida joylashgan Tanegasima kosmodromidan Yaponiya tomondan yuqori aniqlikdagi GPS tizimini yaratish uchun to‘rtinchi raqamli "Mitibiki-4" sun’iy yo‘ldoshi orbitaga uchirildi. Bu haqda NHK telekanali xabar berdi. Ta’kidlanishicha, sun’iy yo‘ldosh orbitaga H2A-F36 raketasi yordamida yuborilgan. Ma’lum qilinishicha, agar sun’iy yo‘ldosh muvaffaqiyatli ishlasa, Yaponiya 2018 yildan AQShning GPS tizimiga qo‘shimcha ravishda o‘zining navigatsiya tizimidan foydalanishni boshlaydi. Telekanalning eslatishicha, bu seriyadagi avvalgi sun’iy yo‘ldosh 19 avgustda uchirilgan.